詹彬

詹彬（），字汝宜，福建泉州府安溪縣崇信里人，民籍，明朝政治人物。

 生平 
嘉靖二十二年（1543年）癸卯科福建鄉試第六十二名舉人。嘉靖三十八年（1559年）中式己未科會試第一百六十三名，三甲第一百六十七名進士。歷官户部主事，榷临清钞关。升郎中，因将额羡充公致同僚不满，坐謫鳳陽府通判，抑郁而卒。 清·康熙 《安溪县志·卷7·风俗人物之四》：
“詹彬，字汝宜。授户部主事，榷临清钞关。关故征商榷会，樯毂鳞凑，缗算憧憧，彬宽平莅之。估贩之众，日占算庭下，目授衡校，额入其输，并准恒纪。驵侩吏隶，故尝附益私求者，令无参其中，输者咸无假庇，莫不泉赴壑受。署所属役至不得自衣食贾区，幸靡所渔猎，皆欢然列肆中。岁算视常额羡以万计，彬悉以上之朝。前后榷关之人交口唾骂，大司农竟持古进羡之说罪之，坐谪为凤阳府通判。彬亦邑邑卒，卒之日，葛衣为敛而已。君子叹曰：‘若彬在今世，廉矣勇矣！’”

 家族 
曾祖詹靖，開州同知；祖父詹廷賢；父詹賜，母陳氏。重庆下。弟桂、楙。长子詹在卫，庠生；次子詹蛟，国子生。

参考文献

Category:嘉靖二十二年癸卯科福建鄉試舉人
Category:詹姓
Category:安溪人
Category:明朝户部主事